Jeangu Macrooy (s. 6. marraskuuta 1993 Paramaribo, Suriname) on surinamilaissyntyinen laulaja. Hän on asunut Alankomaissa vuodesta 2014. Hänet valittiin edustamaan Alankomaita kappaleella "Grow" vuoden 2020 Euroviisuissa Rotterdamissa. Ne kuitenkin peruttiin koronaviruspandemian vuoksi, ja Macrooy valittiin Alankomaiden edustajaksi vuoden 2021 kilpailuun. Hänen vuoden 2021 kilpailukappaleensa on nimeltään "Birth of a New Age".